Public procurement notice: Contract Award Notice
Published: 2019-06-26
Buyer: Lietuvos Respublikos užsienio reikalų ministerija
Country: LT
Contract type: Services
Procedure: Negotiated without a prior call for competition
CPV classification: 72253200: Computer systems support services
Estimated value: 154880 EUR
Award criteria: Lowest price

Technical requirements: Dokumentų valdymo sistemos „Avilys“ priežiūros, palaikymo ir vystymo paslaugos perkamos 36 mėn. laikotarpiui.
Dokumentų valdymo sistemos „Avilys“ priežiūros, palaikymo ir vystymo paslaugos 36 mėnesių laikotarpiui.
Lietuvos Respublikos užsienio reikalų ministerija numato įsigyti DVS sistemos „Avilys“ priežiūros, palaikymo ir vystymo paslaugas, kurios yra būtinos tam, kad būtų tenkinami Lietuvos Respublikos užsienio reikalų ministerijos ir atstovybių poreikiai, taip pat keliami reikalavimai dokumentų, tarp jų ir elektroninių dokumentų, tvarkymui ir apskaitai. Pagal Lietuvos Respublikos autorių teisių ir gretutinių teisių įstatymo 4 straipsnio nuostatas sistema yra autorių teisių objektas ir autorių teisės yra saugoma kaip kūrinys. Prekių ženklas @vilys yra įrašytas į Lietuvos Respublikos prekių ženklų registrą (prekių ženklo registracijos numeris: 51223) ir priklauso UAB „Asseco Lietuva“. UAB „Asseco Lietuva“ yra vienintelė visų intelektinės nuosavybės teisių į dokumentų ir procesų valdymo sistemą „Avilys“ turėtoja ir šios sistemos gamintoja ir vienintelė turi teisę platinti, diegti, vystyti dokumentų ir procesų valdymo sistemą „Avilys“, teikti pritaikymo, priežiūros, mokymo ir konsultavimo paslaugas. Šiuo pagrindu darytina išvada, kad rinkoje neegzistuoja daugiau tiekėjų, galinčių teikti Lietuvos Respublikos užsienio reikalų ministerijai reikalingas paslaugas, o UAB „Asseco Lietuva“, kaip autorių turtinių teisių turėtoja, turi visas išimtines teises, susijusias su sistemos palaikymu, priežiūra ir vystymu. Šiuo konkrečiu atveju egzistuoja tik vienas konkretus tiekėjas, galintis suteikti reikalingas paslaugas. Kiti tiekėjai objektyviai reikalingų paslaugų perkančiajai organizacijai pasiūlyti negali, nes sistemos gamintojas nė vienam iš jų nėra perleidęs teisės palaikyti, prižiūrėti ir vystyti sistemą. Pažymėtina, kad šiuo konkrečiu atveju neskelbiamų derybų, kaip išimtinio pirkimo būdo, pasirinkimo teisėtumas yra grindžiamas būtinybe apsaugoti išimtines autorių teises, nes priešingas VPĮ taikymas prieštarautų intelektinės nuosavybės apsaugą reglamentuojantiems teisės aktams.
Be to, naujos dokumentų valdymo sistemos įdiegimas yra ekonomiškai ir techniškai nepagrindžiama alternatyva, įvertinant tai, jog diegiant naują dokumentų valdymo sistemą reikėtų užtikrinti duomenų migravimą iš naudojamos sistemos į naują dokumentų valdymo sistemą. Jei būtų diegiama nauja dokumentų valdymo sistema, reikėtų iš naujo išmokyti darbuotojus dirbti su sistema. Taigi tokia alternatyva ir dėl jos patiriamos sąnaudos būtų neproporcingos siekiamam tikslui, o naujos dokumentų valdymo sistemos diegimas Lietuvos Respublikos užsienio reikalų ministerijoje ir atstovybėse neužtikrintų racionalaus valstybės biudžeto lėšų naudojimo. Neabejotina, kad perkančioji organizacija, veikdama VPĮ reguliavimo srityje, privalo laikytis ir nepažeisti viešųjų pirkimų principų, tinkamai ir teisėtai siekti viešųjų pirkimų tikslo. Šiuo konkrečiu atveju, nes egzistuoja teisėtas pagrindas atlikti pirkimą pagal VPĮ 71 straipsnio 1 dalies 2 punkto c) papunktį, teisėtai ir tinkamai yra siekiama viešųjų pirkimų tikslo, o viešųjų pirkimų principai nėra pažeidžiami.
Pateikti motyvai ir įrodymai pagrindžia, kad objektyviai egzistuoja VPĮ 71 straipsnio 1 dalies 2 punkto c) papunktyje nurodytos priežastys, neišvengiamai lemiančios būtinybę paslaugas pirkti tik iš konkretaus tiekėjo (UAB „Asseco Lietuva“), nes tik jis gali teikti tokio pobūdžio paslaugas ir tik jis turi išimtines teises tokioms paslaugoms teikti, o rinkoje neegzistuoja daugiau tiekėjų, kuriems būtų perduotos atitinkamos turtinės teisės, suteikiančios galimybes prižiūrėti, palaikyti, vystyti sistemą.


Winner: UAB „Asseco Lietuva“
Award value: 154880
Number of bids: 1